Euroopa Rahvapartei (EPP) liikmeserakondade töökohtumiselt võin öelda, et Vilniuses on suvi peaaegu saabunud. Kõik on kena ja roheline. Paraku jagub neil rohelusega võrreldavalt ka probleeme. Peaminister Andrius  Kubiliuse voodoo nukud olevat Leedus nõutud kaup. Ise on ta õnneks jätkuvalt elus, hea tervise juures ning säilitab tavapäraselt oma optimismi ja huumorimeelt. Eestis tehtud pingutustega euro saamiseks ja riigieelarve tasakaalustamiseks on tema kursis. Pigem äratas see tähelepanu ja huvi teistes Euroopa Rahvapartei liikmeserakondades. Kui natuke kõrvalt vaadata, siis Kreeka olukorra taustal on eriti, mille üle järele mõtelda.